Puègnautièr

**Puègnautièr** (*Pennautier* en francés) es una comuna lengadociana situada dins lo departament d'Aude e la region d', ancianament de Lengadòc-Rosselhon.

## Geografia

## Toponimia
### Puègnautièr
Las fòrmas ancianas son : *Podium Auterium* en 1126, *Podium Nauterium* en 1191, *Pog-nautier, Poh-nautier* en 1210, *Puègnautier* al sègle XVI, *Castrum de Podio Nauterio* en 1255, *Decimale Beati Andreae de Podio Nauterio* en 1269, *Podium Naterium* en 1377, *El loc de Pueg Nautier* en 1414, *Penautier* en 1589, *Puinaultier* en 1589, *Pechnaultié* en 1540, *Pennautier* en 1781. La prononciacion occitana es *Pénautiè* , dins la grafia de l'abat Antòni Savartés, donc [penaw'tjɛ]. 
*Puègnautièr* ven de *puèg*, del latin *podium*, de la formula onorifica *En* e d*'Autier*, resultat del nom germanic d'òme *Aud-hari* : « lo mont del senhor Autier » .
### La Bastida Rojapèira (nom supausat)
Es una anciana comunautat e parròquia, del vocable de Santa Ceselha [èra pas mai parròquia abans la revolucion, segon la mapa de Cassini]. Las fòrmas ancianas son : *La Bastide Rogier Pierre* en 1242-1258, *Bastida Rogerii Petri* en 1246, *La Bastide Rogier Peyre* en 1500, *Villare Petri* en 1521, *La Bastide Rouge Pière* en 1532, *Sainte Cécile, esglise ruinée* en 1641, *Esglise paroissiale, hors les murs* .
L'abat Savartés manda a Magria, comuna d'Argon. Magria es un ancian decimari del vocable de Santa Ceselha, parròquia de La Bastida Rojapèira, ara un simple lòc de la comuna d'Argon. Las fòrmas ancianas son *In loco vocitante Lotas vel in terminio de Marcugnano*, comprene *Macrignano* en 951, *Villa quae vocant Magrinianum* en 1050, *Decimale quod dicitur Magrianum* en 1269, *Alodium de Magriano, quae alio nomine de Villare Petri* en 1521, *Sainte Cécile, esglize ruinée, au terroir de Magrie* en 1641 .
La Bastida e Magria son de lòcs vesins, separats de dos o tres km e le caplòc de la parròquia a poscut cambiar (identitat de vocable). Magria, ancian Magrian, sembla le lòc mai ancian. 
La Bastida Rojapèira (nom supausat, mes quina es la prononciacion en occitan ?) poiriá èsser una aglomeracion fortificada fondada per un senhor, ambe de franquesas autrejadas als abitants, mes sèm pas dins l'Oèst occitan e aquel sens de *bastida* es benlèu pas a reténer aicí. Rogièr Pèire èra versemblablament lo senhor. Lo nom a patit de l'atraccion de *roja pèira*.
### Paretlonga
Paretlonga [a un km al sud-èst de Puègnautièr] es un ancian priorat del vocable de Nòstra Dòna. Las fòrmas ancianas son : *Sancta Maria Parieti Longi* en 1111, *In Paretlonga* en 1126, *Ecclesia Beate Marie de Pariete Longo* en 1269, *Rector de Parietelongo* en 1347, *Nostre Dame de Parelongue, esglize partye descouverte et simetière joignant* en 1641, *Paret Longue* al sègle XVII, etc .
### Santa Ceselha
Le lòc [situat al nòrd-oèst de la comuna] es *Santo Cézeillo* dins le cadastre e i aviá una glèisa .
*Sancta Caecilia* èra una martira romana, mòrta cap a 230 .

## Istòria
* Entre 1790 e 1794, La Bastida Rojapèira (nom supausat) foguèt incorporada a la comuna . Es una anciana comunautat e parròquia del vocable de Santa Ceselha . Èra pas mai parròquia, çò sembla, dins la segonda mitat del sègle XVIII (mapa de Cassini). Lo vilatge es al nòrd de Puègnautièr.

## Administracion

## Demografia

* En  la populacion èra de  abitants e la densitat èra de  ab/km².

## Lòcs e monuments

## Personalitats ligadas amb la comuna
* Andrieu Delpotz, jogaire de rugbi de XIII, lai nasquèt en 1927.

## Véser tanben
* Comunas d'Aude

## Ligams extèrnes
* Puègnautièr sul site de l'Insee

## Nòtas